રાફેલ ડીલ અંગે જે રીતે વિપક્ષી દળોએ કેન્દ્ર સરકારને ઘેરવાનું શરૂ કર્યુ ત્યારબાદ હવે આ મામલો સુપ્રીમ કોર્ટમાં પહોંચી ગયો છે. સુપ્રીમ કોર્ટે કેન્દ્ર સરકારને નિર્દેશ આપ્યા હતા કે તે રાફેલ જેટ્સની કિંમતની બંધ કવરમાં કોર્ટેને જાણકારી આપે. કોટે 10 દિવસની અંદર સરકાર પાસે આની જાણકારી આપવા માટે કહ્યુ હતુ. પરંતુ સૂત્રોની માનીએ તો સરકાર કિંમતની જાણકારી આપવાના બદલે એક શપથપત્ર દાખલ કરશે જેમાં તે કિંમતની જાણકારી આપવામાં અસમર્થતા જાહેર કરી શકે છે. સરકાર હથિયારોની ગોપનીયતાનો હવાલો આપીને આની કિંમત કોર્ટમાં શેર નહિ કરવાનું શપથપત્ર આપી શકે છે.